McDonalds sonder hamburgers weens vleisskandaal - Maroela Media
McDonalds sonder hamburgers weens vleisskandaal
McDonalds in Beijing en Sjanghai moes hamburgers van sy spyskaart verwyder. Hier en daar kan klante nog ‘n visburger bekom.
Die verwydering is waarskynlik net tydelik, en volg na ‘n groot vleisskandaal in hierdie land. Die Chinese TV-sender, Dragon TV, het erge wanpraktyke by die vleisverwerker, Husi Food, aan die lig gebring. Daar is onder meer gewys hoe vleis wat van die voerband afval, weer tussen die ander vleis ingegooi word. Vleis wat nie meer vars was nie, is met vars vleis vermeng.
Die owerhede het Husi Food se aktiwiteite opgeskort.
Husi Food voorsien die vleis wat McDonalds in China gebruik. KFC, Pizza Hut, Starbucks, Burger Kind en 7-Eleven is van dié aanleg se ander klante. Husi Foods word deur die Amerikaans reus, die OSI Group, besit, wat sy skok uitgespreek het oor wat in sy Chinese filiaal aangegaan het. OSI het onderneem dat dit nie weer sal gebeur nie.
Video: Man vertel van dodelike weerligstraal op strand
Neerskiet van MH17 dalk oorlogsmisdaad
Kyk, ek eet NIE burgers van die groot M nie en klaar. Paar jaar gelede was daar groot stories oor die “pienk sludge” wat in hul vleismengsel voorkom – ek word net naar as ek daaraan DINK. Daar is toe petisies en dinge opgestel waarin betoog word dat hulle dit nie meer gebruik nie. Welbekende sjef Jamie Oliver het ook al gewys waaruit hul “patties” bestaan. Nee wat ga. Ek maak liewer my eie en bly maar weg van enige kitskos. Nou kyk nou hoe gaan dit in anderland met hulle! Nee wat ek is nooit so honger dat ek dit wil eet nie!
Jislaaik, die mense eet dan alerhande vleis (gaan nie noem) hoekom nou so fyn gevoelig.
@Peter Says – nee jong, ek byvoorbeeld, is nie fyngevoelig NET oor die groot M nie, ek is BAIE baie uitsoekerig! Eet glad nie boerewors nie (en dis al jarelank) al laat die geur daarvan my mond water, ek is maar vol fiemies seker! Eet regtig nie enigiets of by enige plek nie. Ek weet “mense” eet allerhande vleis maar ek is beslis nie een van hulle nie! : )
Elizabeth, ek stem so saam met jou, maar dankie tog, ek is ‘n vegetarieer, gun wel mense hulle vleisie, mits dit SKOON is. Ek eet ook nie by enige persoon, enige plek nie.
Dit is sekerlik nie lekker om so vol “fiemies” te wees nie, mens is maar ‘n “pyn” vir ander mense, veral as hulle nog so saam eet en drink – eeeuw !
Elizabeth, nie eens n Lekker stukkie Boerewors, my,jissie, jy weet nie wat jy mis nie ai tog.
Hans · 5 jare gelede
net jammer in SA word die patties en chips en ander goed alles deur een plek voorsien….al eet jy burger king of al eet jy mc donalds selfde plek supply die vleis net die branding op die bokse verskil
@Peter Says – haha nee wat wat – die gesegde sê: wat die oog nie sien huil die hart nie oor en in my geval is dit seker wat die mond nie proe huil die hart nie oor! Glo my ek het dit geëet – net die wat my eie ouers gemaak het en ek geweet het wat daarin is. Maar wat, toe raak ek teë van dit en na die skandaal ‘n ruk gelede wat hulle allerhande vreemde gediertes se vleis in die nasionale worsie gekry het is ek ekstra skrikkerig. @Trippie, jy is sekerlik baie gesond – ek was nogals na ek ‘n ruk siek was en uit moedeloosheid ‘n ruk lank ‘n vegan maar toe ruik ek eendag ‘n steakie wat braai toe vergeet ek maar weer van dit. Ek is niet TE vol fiemies en my vriende nooi my darem graag na etes en dinge maar ek eet nie boeries, ook nie goete soos lewer en niere en wange en longe en sulke goed. Daar is genoeg vleis aan ‘n ou diertjie dat ek nou moet binnegoed staat en eet :). Maar ek gun elke diertjie sy plesiertjie, as daardie goed jou ding is, dan is dit reg!
Jy het vir my nou baie lekker laat lag – braaivleis gaan altyd lekker ruik. Ek gril by die gedagte dat mense organe eet, AFVAL – eeeeeuw !
VerVanRyn · 5 jare gelede
Trippie, ek het nog nooit afval organe genoem nie, maar dat dit organe is het my nooit verby gegaan nie. Van nou af sal ek van organe praat en nie afval nie ek is nou wel nie ‘n vegetariër soos jy nie, maar ek gril net so hard vir afval.